Diari Oficial de la Generalitat Valenciana


Sumari del DOGV 5741, del 14-04-2008 (2008/3500)

ACORD de 18 de febrer de 2008, de la Junta de Govern del Col·legi Oficial d'Enginyers en Informàtica de la Comunitat Valenciana, pel qual es regulen diferents fitxers de titularitat pública de la corporació, amb dades de caràcter personal.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/02/18/(1)/dof/vci/html**

### Dades del document

Número de DOGV
:   5741

Data del DOGV
:   14-04-2008

Secció del DOGV
:   I. DISPOSICIONS GENERALS

Número del document
:   2008/3500


Data del document
:   18-02-2008

Organisme emissor
:   Col·legi Oficial d'Enginyers en Informatica de la Comunitat Valenciana

Tipus de document
:   Acord

Descriptors 

:   * dades personals
    * base de dades
    * col·legi professional
    * legislació
    * professió de la informàtica

ACORD de 18 de febrer de 2008, de la Junta de Govern del Col·legi Oficial d'Enginyers en Informàtica de la Comunitat Valenciana, pel qual es regulen diferents fitxers de titularitat pública de la corporació, amb dades de caràcter personal. [2008/3500]  
El Col·legi Oficial d'Enginyers en Informàtica de la Comunitat Valenciana, a través de la seua Junta de Govern, va acordar en la seua sessió celebrada el dia 18 de febrer de 2008, regular com a fitxers de titularitat pública els corresponents a l'exercici de funcions d'ordenament i control de l'activitat professional.   
Amb este fi, es creen els fitxers automatitzats de caràcter personal «Fitxer Gestió Col·legial», «Fitxer Queixes, Reclamacions i Denúncies», «Fitxer Torns d'Actuacions Professionals» i «Fitxer Visats Col·legials» que es regulen en els annexos I, II, III i IV de la present disposició, en els termes i condicions fixats en la Llei Orgànica 15/1999, de 13 de desembre, de Protecció de Dades de Caràcter Personal.  
Els afectats podran exercir els seus drets d'accés, rectificació, cancel·lació i oposició als esmentats fitxers en la seu del Col·legi Oficial d'Enginyers en Informàtica de la Comunitat Valenciana, carrer Jesús, núm. 57-entresòl, 46700 València.  
València, 18 de febrer de 2008.- El secretari: Juan Pablo Peñarrubia.  
ANNEX I   
FITXER GESTIÓ COL·LEGIAL   
a) Nom del fitxer: Gestió Col·legial.  
b) Descripció: fitxer que conté dades de caràcter personal dels col·legiats, acreditats i inscrits i de l'activitat dels professionals.   
c) Finalitat del fitxer i usos previstos:   
- Registre de col·legiats, acreditats i inscrits.   
- Control de títols, d'exercici professional i especialització.   
- Acreditació de l'habilitació professional dels col·legiats, dels acreditats i dels inscrits.   
- Control d'incompatibilitats professionals.   
- Registre de càrrecs corporatius.   
- Gestió de quotes col·legials.   
- Gestió comptable, fiscal i administrativa de la corporació.  
- Procediments administratius, registre d'entrada i eixida i altres registres administratius.  
- Atenció al ciutadà.  
- Emissió de certificats i acreditacions relacionades amb l'exercici de potestats juridicopúbliques.   
- Enviament de comunicacions, en l'àmbit nacional i internacional, vinculades amb l'exercici de potestats de dret públic.   
- Publicacions periòdiques i esporàdiques.  
- Fins científics històrics i estadístics.   
- Mediació i arbitratge.   
- L'exercici de qualsevol altra potestat estatutària de dret públic.   
d) Col·lectiu afectat: professionals i, si és el cas, els seus hereus o beneficiaris. Només en el cas que existisca obligació legal de contractar un assegurança de responsabilitat civil.   
e) Procediment de recollida de dades: formularis d'inscripció, declaracions, documentals o telemàtiques.   
f) Estructura bàsica i tipus de dades:   
- Dades identificatives:   
· Nom i cognoms.   
· DNI/NIF, passaport i/o permís de residència.   
· Adreça professional i particular: inclou telèfon, fax, e-mail i web.   
· Fotografia.  
· Firma electrònica.  
- Dades de característiques personals:   
· Data i lloc de naixement.   
· Nacionalitat.   
· Sexe.   
- Dades acadèmiques i professionals:   
· Data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial.   
· Número de col·legiat.   
· Altres números d'identificació, si és el cas.   
· Data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol).   
· Col·legi/s d'adscripció de procedència, data i causa d'alta i baixa.   
· Autoritat competent de l'Estat membre de la Unió Europea, d'origen o d'acollida, del professional inscrit.   
· Circumstàncies que afecten l'habilitació professional, i incompatibilitats.   
· Àmbit territorial d'actuació en l'exercici de la professió.   
· Llengües oficials i idiomes.  
· Modalitats d'exercici professional i especialitzacions.   
· Càrrecs corporatius.   
- Detalls d'ocupació i lloc de treball.  
- Altres dades:   
· Domiciliació bancària.   
g) Cessions previstes:   
- Consells de col·legis autonòmics i col·legis oficials de la mateixa professió.   
- Consells i col·legis d'altres professions, quan siga per a l'exercici de competències semblants o quan així es dispose en una llei.   
- Òrgans jurisdiccionals.   
- Administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei.   
- Servicis públics responsables de la producció d'estadístiques oficials.   
- Assegurances obligatòries de responsabilitat professional.   
- Qualsevol altra que resulte de la normativa vigent, amb rang de llei.   
h) Transferències:   
- Autoritats competents dels estats membres de la Unió Europea, d'origen o d'acollida, dels professionals inscrits.   
- Si és el cas, organismes i entitats internacionals, amb competència en la matèria.   
i) Sistema de tractament utilitzat en la seua organització: mixt.  
j) Mesures de seguretat: nivell bàsic.   
ANNEX II   
FITXER QUEIXES, RECLAMACIONS I DENÚNCIES  
a) Nom del fitxer: Queixes, Reclamacions i Denúncies.  
b) Descripció: fitxer que conté dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de la professió, així com qualsevol tipus de reclamació per responsabilitat civil contra col·legiats.   
c) Finalitat del fitxer i usos previstos:   
- Registre de reclamacions, queixes i/o denúncies presentades davant d'actuacions dels professionals col·legiats, dels acreditats i dels inscrits.   
- Control de tramitació i resolució de queixes i denúncies.   
- Control deontològic i disciplinari de l'exercici professional.   
- Gestió i control de tramitació d'expedients.   
- Gestió i control de recursos relacionats amb la tramitació d'expedients en via administrativa i jurisdiccional.   
- Emissió de certificats.   
- Compliment i execució de resolucions i sentències.   
- Registre, seguiment i tramitació de reclamacions per responsabilitat civil professional contra col·legiats, així com de les declaracions de sinistre que efectuen els propis col·legiats, en els supòsits en què la llei impose la contractació d'este tipus d'assegurances als col·legiats.  
d) Col·lectiu afectat: professionals col·legiats, acreditats o inscrits, les persones que efectuen reclamacions o denúncies, els afectats i interessats.   
e) Procediment de recollida de dades: documental o telemàtica procedents de denúncies o reclamacions relacionades amb el procediment, facilitats pels propis interessats, i per companyies asseguradores i òrgans jurisdiccionals, si és el cas.   
f) Estructura bàsica i tipus de dades:   
- Dades relatives a infraccions:   
· Dades referents a diligències informatives, tramitació d'expedients i compliment i execució de resolucions i sentències.   
- Dades identificatives:   
· Nom i cognoms.   
· DNI/NIF, passaport i/o permís de residència o treball.   
· Adreça, telèfon, fax, e-mail i web.  
- Dades acadèmiques i professionals:   
· Adscripció col·legial.   
· Número de col·legiat, d'acreditat o d'inscrit.   
· Modalitat d'exercici i especialització.   
- Dades economicofinanceres:   
· Domiciliació bancària.   
- Altres dades:   
· Dades relatius a l'assumpte concret de què es tracta, actuacions, tràmits i gestions realitzades, així com la resolució i les possibles actuacions judicials derivades.   
g) Cessions previstes:   
- Consells de col·legis autonòmics i col·legis oficials o professionals que corresponguen.   
- Òrgans jurisdiccionals.  
- Administracions general de l'Estat, de les comunitats autònomes i locals.   
- Companyies asseguradores.   
h) Transferències:   
- Autoritats competents dels estats membres de la Unió Europea, o d'origen o d'acollida, dels professionals inscrits.   
- Consell de Col·legis de la Unió Europea, si és el cas.  
i) Sistema de tractament utilitzat en la seua organització: mixt.   
j) Mesures de seguretat: nivell mitjà.   
ANNEX III  
FITXER TORNS D'ACTUACIONS PROFESSIONALS  
a) Nom del fitxer: Torns d'Actuacions Professionals.  
b) Descripció: fitxer amb dades personals i professionals dels col·legiats acreditats, dels sol·licitants de treballs, de les parts implicades, incloent els sol·licitants de prestació d'assistència jurídica gratuïta i de les impugnacions d'honoraris imposades davant del col·legi.  
c) Finalitat del fitxer i usos previstos:  
- Gestió i control dels torns d'actuacions professionals.  
- Llistes de torns de pèrits judicials i extrajudicials.  
- Impugnacions d'honoraris davant del col·legi.  
d) Col·lectiu afectat:   
- Col·legiats destinats als torns.   
- Sol·licitants de treballs.  
- Parts implicades en el procés, incloent els sol·licitants i beneficiaris dels Servicis d'Assistència Jurídica Gratuïta.  
- Impugnants de minuta d'honoraris.   
e) Procediment de recollida de dades:  
- Formularis de sol·licitud o adscripció, documental o telemàtica, procedents de:  
· L'òrgan jurisdiccional del que procedix l'assumpte.   
· Els interessats de forma directa.   
· Personal propi del col·legi.   
f) Estructura bàsica i tipus de dades:   
- Identificatives:   
· Nom i cognoms.   
· DNI o passaport.   
· Adreça de contacte, amb telèfon, fax i correu electrònic.   
- Acadèmics i professionals  
· Titulació.  
· Experiència.  
· Torns d'adscripció.   
- Del procés:   
· Núm. d'expedient o dictamen.   
· Dades de la sol·licitud i de la seua tramitació.   
· L'òrgan jurisdiccional en què s'està tramitant l'assumpte.   
· Advocats i procuradors assignats.   
· Dates de remissió i resolució.   
· Descripció de l'assumpte.  
· Ponent encarregat d'informar la junta.   
· Resolució.   
· Minuta a rebre pel col·legi.   
· Servicis o prestacions assignades i realitzades.   
· Indemnitzacions meritades i percebudes.  
g) Cessions previstes:   
- Òrgan jurisdiccional competent.   
- Consells generals, en el cas de queixes, denúncies o recursos.   
h) Sistema de tractament utilitzat en la seua organització: mixt.  
i) Mesures de seguretat: nivell bàsic.   
ANNEX IV  
FITXER VISATS COL·LEGIALS   
a) Nom del fitxer: Visats Col·legials.  
b) Descripció: fitxer que conté dades personals i professionals dels col·legiats acreditats que presenten documentació a visar pel col·legi.  
c) Finalitat del fitxer i usos previstos:  
- Registre i control de visat de les intervencions professionals dels col·legiats.  
- Acreditació de la identitat, titulació i habilitació legal i col·legial del tècnic autor del treball o documentació professional objecte del visat. Control d'incompatibilitats i altres circumstàncies inhabilitantes.  
- Acreditació de la correcció i integritat formal de la documentació integrant del treball professional subjecta al visat.   
- Gestió del cobrament dels honoraris professionals dels col·legiats, si és el cas, prèvia petició d'estos.  
- Elaboració d'estadístiques.   
d) Col·lectiu afectat: col·legiats i els altres agents afectats en la intervenció professional dels col·legiats.   
e) Procediment de recollida de dades:   
- Notes d'encàrrec-pressupost facilitades pels col·legiats i els seus clients.  
- Documentacions tècniques relatives a l'obra, construcció o instal·lació.  
f) Estructura bàsica i tipus de dades:   
- Dades del col·legiat:   
· Nom i cognoms.   
· DNI/NIF.  
· Adreça professional (inclou telèfon, fax i correu electrònic, si és el cas).   
· Percentatge d'intervenció en el treball.   
· Classe d'exercici professional (liberal, assalariat, funcionari).   
· Dades de l'administració o empresa per a la qual el col·legiat presta els seus servicis sota relació d'ocupació, si és el cas.   
- Dades del client i, si és el cas, del seu representant:  
· Nom i cognoms.   
· Adreça (inclou telèfon, fax i correu electrònic, si és el cas).   
· DNI/NIF/CIF.  
- Dades d'altres facultatius intervinents en la intervenció professional dels col·legiats:   
· Nom i cognoms.   
· Titulació.  
- Dades del treball a desenrotllar:   
· Tipus d'intervenció professional.  
· Emplaçament de la instal·lació, si és el cas.   
· Característiques i data del projecte.   
· Pressupost d'execució material de l'obra, construcció o instal·lació.   
· Principals paràmetres tècnics del projecte.  
· Honoraris convinguts amb el client i forma de pagament dels mateixos, si és el cas.   
g) Cessions previstes:   
- Administracions públiques competents.   
- Òrgans jurisdiccionals.  
- Interessats legítims: contractants i destinataris del servici professional i els seus drethavents.  
h) Sistema de tractament utilitzat en la seua organització: mixt.   
i) Mesures de seguretat: nivell bàsic.


Còpia Permalink ELI